
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира:
Подробен устройствен план – план за регулация и застрояване в обхват ПИ с идентификатор 10971.62.9 по КККР на гр. Видин за обособяване на УПИ I-9 с предназначение „за безопасен паркинг с бензиностанция и заведение за хранене“ е в обхвата на Приложение № 2 (т. 9.1 – подробни устройствени планове, в т.ч. планове за застрояване) на Наредбата за ЕО и на основание чл. 2, ал. 2, т. 1 от нея, подлежи на процедура по преценяване на необходимостта от извършване на ЕО.
На основание чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), планът подлежи на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

